Document ID: /roh_data/filtered/fineweb-2-filterrobots_roh.jsonl.gz/29855

Il skiunz da freestyle da Flem, Andri Ragettli, è sa qualifitgà per il final dal Big Air als campiunadis mundials ad Aspen. Il Sursilvan ha dumagnà la qualificaziun sco terz en ses «heat». Ragettli ha uschia la schanza da gudagnar mardi saira in ulteriur titel als campiunadis mundials – suenter quel en il slopestyle.
Tranter ils top 12 ch'èn vinavant è er l'ulteriur Svizzer Kim Gubser. Tar las dunnas è sa qualifitgada Sara Höfflin. Mathilde Gremaud, ch'ha gudagnà argient en il slopestyle, n'ha betg dumagnà la qualificaziun.
Il final ch'è mardi a las 16:55 po vegnir persequità sin SRF 2 e sin la app SRF Sport.